
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2178 

8 Αυγούστου 2014 


ΑΠΟΦΑΣΕΙ Σ 

Αριθμ. Οίκ. 26182/510 

Καθορισμός κριτηρίων και διαδικασίας αξιολόγησης και 
επιλογής, του με σύμβαση εξαρτημένης εργασίας ορι¬ 
σμένου χρόνου εκπαιδευτικού προσωπικού, των Επαγ¬ 
γελματικών Σχολών (ΕΠΑ.Σ.), των Σχολών Επαγγελμα¬ 
τικής Κατάρτισης (Σ.Ε.Κ.), των Πειραματικών Σχολών 
Επαγγελματικής Κατάρτισης (Π.Σ.Ε.Κ.) και των Ινστι¬ 
τούτων Επαγγελματικής Κατάρτισης (Ι.Ε.Κ.) του ΟΑΕΔ. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του Π.Δ/τος 63/2005 «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα» 
(ΦΕΚ Α'98), 

β) του Ν.2190/1994 «Σύσταση Ανεξάρτητης Αρχής για την 
Επιλογή Προσωπικού και ρύθμιση θεμάτων Διοίκησης», 
γ) του Ν. 2956/2001 (ΦΕΚ Α' 258) «Αναδιάρθρωση του 
ΟΑΕΔ και άλλες διατάξεις», 
δ) του άρθρου 16 του Ν. 2643/1998 (ΦΕΚ 220/Α') «Μέρι¬ 
μνα για την απασχόληση προσώπων ειδικών κατηγοριών 
και άλλες διατάξεις», 

ε) του Ν. 3475/2006 (ΦΕΚ Α' 146) «Οργάνωση και λει¬ 
τουργία της Δευτεροβάθμιας Επαγγελματικής Εκπαί¬ 
δευσης και άλλες διατάξεις, 
στ) του άρθρου 67, παρ. 4α του Ν. 3518/2006 (ΦΕΚ Α' 
272) «Αναδιάρθρωση του ΤΣΜΕΔΕ και ρύθμιση άλλων 
θεμάτων αρμοδιότητας του Υπουργείου Απασχόλησης 
και Κοινωνικής Προστασίας», 
ζ) του Ν.4186/2013 (ΦΕΚ Α' 193) «Αναδιάρθρωση της 
Δευτεροβάθμιας Εκπαίδευσης και λοιπές Διατάξεις», 
η) του Ν. 4250/26-03-2013 (ΦΕΚ Α' 74) «Διοικητικές 
απλουστεύσεις - Καταργήσεις, Συγχωνεύσεις Νομικών 
Προσώπων και Υπηρεσιών του Δημοσίου Τομέα - Τρο¬ 
ποποίηση των διατάξεων του π.δ. 318/1992 (Α'161) και 
λοιπές ρυθμίσεις», 

θ) του άρθρου 51 του Ν.4262/2014 (ΦΕΚ Α' 114) «Απλού- 
στευση της αδειοδότησης για την άσκηση οικονομικής 
δραστηριότητας και άλλες διατάξεις». 

2. Την υπ’ αριθμ. 40041/2007 (ΦΕΚ 639/Β') ΚΑ των 
Υπουργών Εθνικής Παιδείας και Θρησκευμάτων και 
Απασχόλησης και Κοινωνικής Προστασίας «Μετατροπή 


των ΤΕΕ Μαθητείας Α' Κύκλου του ΟΑΕΔ σε Επαγγελ¬ 
ματικές Σχολές (ΕΠΑΣ) Μαθητείας του ΟΑΕΔ». 

3. Την υπ’ αριθμ. 40052/2007 (ΦΕΚ 1500/Β') ΚΑ των 
Υπουργών Εθνικής Παιδείας και θρησκευμάτων και 
Απασχόλησης και Κοινωνικής Προστασίας «Καθορισμός 
Λειτουργίας των Επαγγελματικών Σχολών (ΕΠΑΣ) Μα¬ 
θητείας του ΟΑΕΔ του Ν. 3475/2006». 

4. Την υπ’ αριθμ. 5954/2014 (ΦΕΚ 1807/Β'/2014) απόφαση 
του Υπουργού Παιδείας και θρησκευμάτων «Κανονισμός Λει¬ 
τουργίας Ινστιτούτων Επαγγελματικής Κατάρτισης (Ι.Ε.Κ.)». 

5. Την υπ’ αριθμ. 1320/Δ5.1/2014 κοινή υπουργική από¬ 
φαση (ΦΕΚ 134/Β'/2014) «Ιδρυση και Λειτουργία Πειρα¬ 
ματικών Σχολών Κατάρτισης». 

6. Την υπ’ αριθ. 1434/21/6-5-2014 (ΦΕΚ 1386/Β'/2014) 
απόφαση ΔΣ ΟΑΕΔ «Λειτουργία Σχολών ΣΕΚ ΟΑΕΔ». 

7. Την υπ’ αριθ. 49743/12-6-2014 (ΦΕΚ 1683/Β'/2014) 
απόφαση ΔΣ ΟΑΕΔ «Ορισμός ειδικοτήτων ΙΕΚ ΟΑΕΔ». 

8. Την υπ’ αριθμ. 6622/383/25.05.2010 υπουργική από¬ 
φαση (ΦΕΚ 707/Β'/2010) όπως τροποποιήθηκε με την 
υπ’ αριθμ. 6097/391/2013 υπουργική απόφαση (ΦΕΚ 1346/ 
Β'/2013) «Καθορισμός κριτηρίων για τη διαδικασία αξι¬ 
ολόγησης και επιλογής του με σύβαση εξαρτημένης 
εργασίας ορισμένου χρόνου εκπαιδευτικού προσωπικού 
των Σχολών ΕΠΑ.Σ Μαθητείας του Ο.Α.Ε.Δ.». 

9. Την υπ’ αριθμ. 6619/381/2010 υπουργική απόφαση 
(ΦΕΚ 696/Β'/2010) όπως τροποποιήθηκε με την υπ’ αριθμ. 
24233/1264/2013 υπουργική απόφαση «Καθορισμός κρι¬ 
τηρίων για τη διαδικασία αξιολόγησης και επιλογής του 
με σύβαση εξαρτημένης εργασίας ορισμένου χρόνου 
εκπαιδευτικού προσωπικού των Ινστιτούτων Επαγγελ¬ 
ματικής Κατάρτισης (ΙΕΚ) του Ο.Α.Ε.Δ». 

10. Την υπ’ αριθμ. 6617/27-06-2014 απόφαση του Υπουρ¬ 
γού Παιδείας και θρησκευμάτων (ΑΔΑ 9Υ6Ω9-ΚΩ8) 
«Κριτήρια και διαδικασία επιλογής των εκπαιδευτικών 
ενηλίκων στα Ινστιτούτα Επαγγελματικής Κατάρτισης 
(ΙΕΚ) και στις Σχολές Επαγγελματικής Κατάρτισης (ΣΕΚ) 
του Ν.4186/2013 (Α'193)». 

11. Την υπ’ αριθμ. 2235/34/15-7-2014 απόφαση του ΔΣ 
του ΟΑΕΔ, η οποία διαβιβάστηκε με το υπ’ αριθμ. 61922/ 
18-7-2014 έγγραφο του Οργανισμού. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Καθορίζονται τα κριτήρια και η διαδικασία αξιολό¬ 
γησης και επιλογής, του με σύμβαση εξαρτημένης ερ¬ 
γασίας ορισμένου χρόνου εκπαιδευτικού προσωπικού 
των Επαγγελματικών Σχολών (ΕΠΑ.Σ.) Μαθητείας, των 

Σχολών Επαγγελματικής Κατάρτισης (Σ.Ε.Κ.), των Πειρα¬ 
ματικών Σχολών Επαγγελματικής Κατάρτισης (Π.Σ.Ε.Κ.) 
και των Ινστιτούτων Επαγγελματικής Κατάρτισης (Ι.Ε.Κ.) 
του ΟΑΕΔ, ως ακολούθως: 

Α. ΥΠΟΒΟΛΗ, ΠΑΡΑΛΑΒΗ ΚΑΙ ΕΛΕΓΧΟΣ ΔΙΚΑΙΟΛΟ- 
ΓΗΤΙΚΩΝ 

Η διαδικασία και ο τρόπος υποβολής, παραλαβής και 
ελέγχου των δικαιολογητικών των υποψηφίων εκπαιδευ¬ 
τικών για τις εκπαιδευτικές δομές του Ο.Α.Ε.Δ, καθο¬ 
ρίζονται στην εκάστοτε προκήρυξη για την πρόσληψη 
ωρομίσθιου εκπαιδευτικού προσωπικού. 

Β. ΔΙΚΑΙΟΛΟΓΗΤΙΚΑ 

1. Αίτηση 

Η αίτηση συμμετοχής των υποψηφίων ωρομισθίων 
Εκπαιδευτικών, για την επιλογή τους στις ΕΠΑ.Σ. Μα¬ 
θητείας, τις ΣΕΚ, τις ΠΣΕΚ και τα ΙΕΚ του ΟΑΕΔ, ενέχει 
θέση Υπεύθυνης Δήλωσης του Ν. 1599/1986, για όλα 
τα δηλωθέντα δικαιολογητικά και υποβάλλεται όπως 
ορίζεται στην εκάστοτε προκήρυξη. 

Οι υποψήφιοι κατατάσσονται σε αξιολογικό πίνακα 
κατάταξης, ανά Περιφέρεια για την Αττική και ανά 
Περιφερειακή Ενότητα για την υπόλοιπη Ελλάδα και 
ανά εκπαιδευτική Μονάδα, σύμφωνα με την ειδικότητά 
τους και την κατηγορία εκπαίδευσής τους (ΠΕ/ΤΕ/ΔΕ/ 
Εμπειροτεχνίτες), τα κριτήρια και την μοριοδότηση που 
θα προκύψει σύμφωνα με τον πίνακα κριτηρίων που 
ακολουθεί. Κάθε υποψήφιος δηλώνει μία και μόνον Πε¬ 
ριφέρεια για την Αττική και μία και μόνον Περιφερειακή 
Ενότητα για την υπόλοιπη Ελλάδα. 

Το ανώτατο όριο ανάθεσης διδακτικών ωρών, ανά 
Εκπαιδευτικό ή Εκπαιδευτή, ορίζεται στις 20 ώρες εβδο- 
μαδιαίως συνολικά. Με αιτιολογημένη εισήγηση του Δι¬ 
ευθυντή της Εκπαιδευτικής Μονάδας δύναται να δοθεί 
έγκριση από τη Διεύθυνση Αρχικής Επαγγελματικής 
Εκπαίδευσης και Κατάρτισης για υπέρβαση του ως άνω 
ορίου και όχι πλέον των δύο ωρών. Για τους έχοντες 
πλήρη απασχόληση στο Δημόσιο, τον ευρύτερο Δημόσιο 
ή τον Ιδιωτικό τομέα ορίζεται ανώτατο όριο ανάθεσης 
6 ώρες εβδομαδιαίως. 

2. Βασικός Τίτλος Σπουδών 

Ως βασικός τίτλος σπουδών, δηλώνεται εκείνος με 
την ειδικότητα του οποίου είναι κάποιος υποψήφιος και 
πρέπει να αναφέρεται σαφώς στην αίτηση. 

Σε περίπτωση που ο βασικός τίτλος σπουδών έχει 
εκδοθεί από εκπαιδευτικό ίδρυμα του εξωτερικού, πρέ¬ 
πει ο υποψήφιος να διαθέτει Βεβαίωση Ισοτιμίας και 
Αντιστοιχίας του τίτλου σπουδών, από τον αρμόδιο 
φορέα (ΔΟΑΤΑΠ, ΙΤΕ, ΟΕΕΚ κ.λπ.). 

3. Τίτλοι Αναγνωρισμένων Μεταπτυχιακών Σπουδών 

Ως τίτλοι μεταπτυχιακών σπουδών (Μεταπτυχιακά / 

Διδακτορικά) εννοούνται αναγνωρισμένοι μεταπτυχιακοί 
τίτλοι ανωτάτων εκπαιδευτικών ιδρυμάτων του εσω¬ 
τερικού ή του εξωτερικού, αποδεδειγμένης διάρκειας 
τουλάχιστον ενός έτους. Οι Μεταπτυχιακοί τίτλοι για 
να αξιολογηθούν πρέπει να αφορούν το βασικό τίτλο 
σπουδών. 

4. Τίτλοι ή Βεβαιώσεις Παιδαγωγικών Σπουδών 

Ως τίτλοι ή βεβαιώσεις Παιδαγωγικών σπουδών, εννο¬ 
ούνται αναγνωρισμένοι τίτλοι ή βεβαιώσεις Παιδαγωγι¬ 
κών Σπουδών, τουλάχιστον ενός διδακτικού εξαμήνου 
από ΑΕΙ ή ΑΣΠΑΙΤΕ. Τίτλοι ή βεβαιώσεις Παιδαγωγικών 
σπουδών εκπαιδευτικών ιδρυμάτων του εξωτερικού, αξι¬ 
ολογούνται μόνο στην περίπτωση που είναι επικυρωμέ¬ 
νοι από αρμόδιες αρχές και συνοδεύονται από επίση¬ 
μη μετάφραση στην Ελληνική γλώσσα του Υπουργείου 


Εξωτερικών. Ως Τίτλος Παιδαγωγικών σπουδών, θεω¬ 
ρείται και η κτήση δεύτερου πτυχίου των κλάδων ΠΕΙ, 
ΠΕ2, ΠΕ3, ΠΕ4, ΠΕ5, ΠΕ6, ΠΕ7, ΠΕ8, ΠΕ11, ΠΕ16, πτυχίου 
Διδασκάλων και Νηπιαγωγών και πτυχίου ΑΣΕΤΕΜ (τα 
οποία θεωρούνται ότι εμπεριέχουν Παιδαγωγική κατάρ¬ 
τιση, άρθρο 14 παρ. 8 Ν. 1566/1985). Ο τίτλος Παιδαγωγι¬ 
κών Σπουδών δεν είναι απαραίτητο να έχει αποκτηθεί 
στην ειδικότητα για την οποία υποβάλλεται η αίτηση. 

5. Τίτλοι Ξένων Γλωσσών (σύμφωνα με την από Α.Σ.Ε.Π. 
προβλεπόμενη πιστοποίηση) 

6. Βεβαιώσεις Επιμόρφωσης 

Ως βεβαιώσεις επιμόρφωσης εννοούνται βεβαιώσεις 
που παρέχονται για την παρακολούθηση επιμορφωτι¬ 
κών προγραμμάτων που οργανώνονται από δημόσιους 
επιμορφωτικούς φορείς. 

Στα δικαιολογητικά επιμόρφωσης που υποβάλλο¬ 
νται από τον υποψήφιο θα πρέπει να προσδιορίζεται 
με σαφήνεια ο δημόσιος επιμορφωτικός φορέας, το 
αντικείμενο της επιμόρφωσης, το χρονικό διάστημα 
πραγματοποίησης της επιμόρφωσης και η διάρκειά της 
αποκλειστικά σε ώρες. Σε αντίθετη περίπτωση η επι¬ 
μόρφωση δεν μοριοδοτείται. Επιμόρφωση προερχόμενη 
από εκπαιδευτικές ενότητες ή εξαμηνιαία μαθήματα 
τυπικής εκπαίδευσης (π.χ. Ε.Α.Π., Πανεπιστήμια, ΑΣΠΑΙΤΕ, 
Διδασκαλεία) και τα οποία είναι προαπαιτούμενα για 
εξομοίωση, εξειδίκευση, απόκτηση πτυχίου ή μεταπτυ¬ 
χιακού τίτλου δεν λαμβάνεται υπόψη. ΔΕΝ γίνεται απο¬ 
δεκτή η επιβεβαίωση ωρών επιμόρφωσης με Υπεύθυνες 
Δηλώσεις του υποψηφίου, στο πλαίσιο της ισότιμης 
αντιμετώπισης των υποψηφίων. 

7. Βεβαιώσεις Διδακτικής Εμπειρίας 

Η Διδακτική εμπειρία που δηλώνεται πρέπει να έχει 
αποκτηθεί στην Πρωτοβάθμια, Δευτεροβάθμια, Τριτο¬ 
βάθμια εκπαίδευση ή σε ΙΕΚ και ΣΕΚ. 

Η Διδακτική Εμπειρία για να δηλωθεί και να αξιολογη¬ 
θεί, θα πρέπει να αφορά στην ειδικότητα του βασικού 
πτυχίου, να έχει αποκτηθεί σε μαθήματα της ειδικότη¬ 
τας του βασικού πτυχίου και οπωσδήποτε να έχει πραγ¬ 
ματοποιηθεί μετά την απόκτηση του πτυχίου αυτού. 

Η Διδακτική εμπειρία σε αναγνωρισμένα Ιδιωτικά 
Σχολεία, Ιδιωτικά ΙΕΚ ή ΣΕΚ πρέπει απαραίτητα να βε¬ 
βαιώνεται για την ακρίβεια του περιεχομένου της, από 
Δημόσια εκπαιδευτική αρχή. 

Σε κάθε Βεβαίωση Διδακτικής Εμπειρίας η οποία Δη¬ 
λώνεται από τον υποψήφιο, θα πρέπει οπωσδήποτε να 
αναγράφονται σαφώς: 

1. Το χρονικό διάστημα διδασκαλίας ( ημερομηνία 
έναρξης και ημερομηνία λήξης) 

2. Οι συνολικές ώρες διδασκαλίας στα μαθήματα της 
ειδικότητας του βασικού πτυχίου εφ’ όσον πρόκειται για 
ωρομίσθιους ή το εβδομαδιαίο ωράριο διδασκαλίας εφ’ 
όσον πρόκειται για αναπληρωτές. 

3. Η ιδιότητα, ο κλάδος και η ειδικότητα με την οποία 
πραγματοποιήθηκε η διδασκαλία από τον ενδιαφερό¬ 
μενο εκπαιδευτικό. 

Βεβαιώσεις στις οποίες δεν αναφέρονται ή δεν δύνα- 
νται να υπολογιστούν ακριβώς οι αναγραφόμενες συ¬ 
νολικές ώρες διδασκαλίας, δεν θα λαμβάνονται υπόψη. 

8. Βεβαιώσεις Επαγγελματικής Εμπειρίας 

Βεβαιώσεις που αναφέρονται σε διδακτικό έργο 

οποιοσδήποτε μορφής, δεν δηλώνονται και δεν προ- 
σμετρούνται ως επαγγελματική εμπειρία, δεδομένου 
ότι μοριοδοτούνται ως Διδακτική εμπειρία. 

Η επαγγελματική εμπειρία για να δηλωθεί και να αξι¬ 
ολογηθεί θα πρέπει να έχει αποκτηθεί στην ειδικότητα 

του βασικού πτυχίου και οπωσδήποτε μετά την από¬ 
κτηση του πτυχίου αυτού. 

Αναλυτικά: 

α) Επαγγελματική Εμπειρία στο Δημόσιο Τομέα 

Οι βεβαιώσεις απασχόλησης στο Δημόσιο Τομέα, προ- 
κειμένου να δηλωθούν και να αξιολογηθούν, θα πρέπει 
να έχουν εκδοθεί από τις αρμόδιες Υπηρεσίες και να 
αναγράφουν με σαφήνεια το χρονικό διάστημα της 
εργασίας, την υπαλληλική κατηγορία και βαθμό, την 
ειδικότητα, την εργασία ή το επιτελεσθέν έργο και το 
συγκεκριμένο είδος απασχόλησης κατά το αντίστοιχο 
χρονικό διάστημα. Επίσης, θα πρέπει να συνοδεύονται 
από βεβαίωση ή άλλο επίσημο έγγραφο που να δηλώνει 
τον ασφαλιστικό φορέα. 

β) Επαγγελματική Εμπειρία στον Ιδιωτικό Τομέα 

βΐ) Μισθωτοί 

Οι βεβαιώσεις απασχόλησης, προκειμένου να δηλω¬ 
θούν και να αξιολογηθούν, θα πρέπει να έχουν εκδοθεί 
από τους εργοδότες και να αναγράφουν με σαφήνεια το 
χρονικό διάστημα της εργασίας, την ειδικότητα, την ερ¬ 
γασία ή το επιτελεσθέν έργο και το συγκεκριμένο είδος 
απασχόλησης κατά το αντίστοιχο χρονικό διάστημα. 

Επιπλέον: 

I. Για τους ασφαλισμένους του ΙΚΑ οι βεβαιώσεις 
απασχόλησης έως και το 2001 θα πρέπει να είναι θε¬ 
ωρημένες από την επιθεώρηση εργασίας ως προς την 
ειδικότητα και τη χρονική διάρκεια ενώ οι βεβαιώσεις 
απασχόλησης μετά την 1-1-2002 θα πρέπει να συνοδεύο¬ 
νται από Λογαριασμό Ασφαλισμένου ΙΚΑ στον οποίο θα 
αναγράφεται ο κωδικός ειδικότητας (ασφάλισης). Στην 
περίπτωση που για την βεβαιούμενη ειδικότητα δεν υφί- 
σταται αντίστοιχος κωδικός, θα πρέπει να κατατίθεται 
σχετική με αυτό βεβαίωση του ΙΚΑ. Εφόσον απαιτηθεί 
κατά την πρόσληψη του υποψηφίου θα ζητηθεί από την 
υπηρεσία η προσκόμιση των ενσήμων εργασίας. 

II. Για τους ασφαλισμένους στο ΕΤΑΑ απαιτείται βε¬ 
βαίωση στην οποία να αναγράφεται ο/οι εργοδότης/ 
ες που κατέβαλαν τις ασφαλιστικές εισφορές για τα 
χρονικά διαστήματα που αναφέρονται στις βεβαιώσεις. 

β2) Ελεύθεροι Επαγγελματίες: Οι Ελεύθεροι Επαγγελ- 
ματίες προκειμένου να δηλώσουν την εργασιακή τους 
εμπειρία, θα πρέπει να διαθέτουν: 

1. Έναρξη επαγγέλματος ή επιτηδεύματος από την 
αντίστοιχη Δ.Ο.Υ. 

2. Τα έντυπα Ε1 και Ε3 των αντίστοιχων Οικονομικών 
ετών, τα οποία ο υποψήφιος επικαλείται ως Επαγγελ¬ 
ματική Εμπειρία. 

3. Για να αξιολογηθεί η προϋπηρεσία σε ελεύθερο 
επάγγελμα, θα πρέπει το εισόδημα που δηλώνεται για 
κάθε οικονομικό έτος, να είναι μεγαλύτερο ή ίσο με το 
ελάχιστο αφορολόγητο όριο φυσικού προσώπου που 
ορίζεται για το αντίστοιχο οικονομικό έτος. Γ ια το οι¬ 
κονομικό έτος 2014, ισχύει το αφορολόγητο όριο του 
οικονομικού έτους 2013. 

β3) Σε κάθε περίπτωση εργαζομένων στον Ιδιωτικό 
Τομέα πέρα από τις παραπάνω βεβαιώσεις δεν γίνονται 
δεκτά και δεν αξιολογούνται φωτοαντίγραφα βιβλιαρί¬ 
ων ενσήμων, σημειώματα καταβολής εισφορών, εκκαθα¬ 
ριστικά σημειώματα εφορίας, αποδείξεις ασφαλιστικών 
ταμείων κ.λπ. 

γ) Επαγγελματική Εμπειρία εκτός Ελλάδος 

Η επαγγελματική Εμπειρία εκτός Ελλάδος δηλώνεται 
και μοριοδοτείται, εφόσον ο υποψήφιος υποβάλλει: 

I. Βεβαίωση εργοδότη συνοδευόμενη από επίσημη 
μετάφραση του Υπουργείου Εξωτερικών και 


II. Βεβαίωση Ελληνικού Ασφαλιστικού φορέα ότι η πα¬ 
ραπάνω προϋπηρεσία αναγνωρίζεται ως συντάξιμος 
χρόνος. 

Γ. ΔΙΑΔΙΚΑΣΙΑ ΑΞΙΟΛΟΓΗΣΗΣ & ΠΡΟΣΛΗΨΗΣ ΩΡΟ¬ 
ΜΙΣΘΙΟΥ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 

1. Γ ια την αξιολόγηση των υποψήφιων ωρομισθίων 
εκπαιδευτικών, με απόφαση του Διοικητή του Ο.Α.Ε.Δ. 
συγκροτείται/ούνται Πρωτοβάθμια/ες Επιτροπή/ές Αξι¬ 
ολόγησης, αποτελούμενη/ες από εκπαιδευτικούς ή και 
διοικητικούς υπαλλήλους καθώς και τους αναπληρωτές 
τους. 

Η/Οι Πρωτοβάθμια/ες Επιτροπή/ες: 

1. Μετά τη μοριοδότηση όλων των υποψηφίων, συ- 
ντάσσει/ουν Αρχικούς Πίνακες Αξιολόγησης Ωρομίσθιων 
Εκπαιδευτικών κατά ειδικότητα, σύμφωνα με τη σχετική 
προκήρυξη και κατά σειρά αξιολόγησης με βάση το 
συνολικό αριθμό μορίων κάθε υποψηφίου. 

II. Συντάσσει/ουν Πίνακα Αποκλεισμένων από τη διαδικα¬ 
σία επιλογής υποψηφίων στον οποίο αναγράφεται συνο¬ 
πτικά η αιτιολογία αποκλεισμού για κάθε έναν υποψήφιο. 

III. Αποφασίζει/ουν για κάθε θέμα που προκύπτει κατά τη 
διαδικασία αξιολόγησης των υποψηφίων ωρομισθίων εκπαι¬ 
δευτικών και αφορά στα κριτήρια και τη διαδικασία αξιολό¬ 
γησης που δεν προβλέπεται από την παρούσα απόφαση. 

IV. Η/Οι Επιτροπή/ές μετά την ολοκλήρωση της δια¬ 
δικασίας αξιολόγησης των υποψηφίων, παραδίδει/ουν 
στη Διεύθυνση Αρχικής Επαγγελματικής Εκπαίδευσης 
και Κατάρτισης τους συγκεντρωτικούς Αρχικούς Πίνακες 
Αξιολόγησης Ωρομίσθιων Εκπαιδευτικών και τον Πίνακα 
Αποκλεισμένων, η οποία μεριμνά για την ανακοίνωσή 
τους αναρτώντας τους στην ιστοσελίδα του Οργανι¬ 
σμού, ή και τους αποστέλλει στις εκπαιδευτικές μονάδες, 
προκειμένου να ενημερωθούν οι υποψήφιοι ωρομίσθιοι 
εκπαιδευτικοί. Με την ίδια ανακοίνωση ενημερώνονται 
για το δικαίωμα υποβολής ένστασης κατά των πινάκων 
εντός προθεσμίας τριών εργασίμων (3) ημερών. 

Κατά των Αρχικών Πινάκων Αξιολόγησης Ωρομίσθι¬ 
ων Εκπαιδευτικών, δύνανται να υποβληθούν ενστάσεις 
από τους υποψηφίους ωρομίσθιους εκπαιδευτικούς, οι 
οποίες για να εξεταστούν πρέπει: 

α) Να έχουν υποβληθεί μέσα στην προβλεπόμενη χρο¬ 
νική προθεσμία. 

β) Να περιλαμβάνουν τα πλήρη στοιχεία του υποψή¬ 
φιου, την ειδικότητα για την οποία ήταν υποψήφιος και 
τους συγκεκριμένους λόγους για τους οποίους ενίστα- 
ται αναλυτικά. Κανένα νέο δικαιολογητικό δεν λαμβά- 
νεται υπόψη μετά τη λήξη υποβολής των ενστάσεων. 

2. Με απόφαση του Διοικητή του Ο.Α.Ε.Δ. συγκρο¬ 
τούνται, Δευτεροβάθμια/ες τριμελής/είς Επιτροπή/ές 
Αξιολόγησης, αποτελούμενη/ες από: 

• Δύο Υπαλλήλους (στελέχη) της Κεντρικής ή Περι¬ 
φερειακής Διοίκησης του Οργανισμού. 

• Ένα Διευθυντή εκπαιδευτικής μονάδας ως μέλος. 

Με την ίδια απόφαση ορίζονται και τα αναπληρωμα¬ 
τικά τους μέλη. 

Η/Οι Δευτεροβάθμια/ες Επιτροπή/ες: 

I. Κρίνει/ουν τις υποβληθείσες ενστάσεις και οι απο¬ 
φάσεις της/τους είναι οριστικές. 

II. Επανεξετάζει/ουν τις περιπτώσεις εκείνες που πα- 
ραπέμπονται σε αυτήν/ές από την/τις Πρωτοβάθμια/ες 
Επιτροπή/ές. 

III. Επικυρώνει/ουν τους Πίνακες Αξιολόγησης Ωρομισθίων 
Εκπαιδευτικών και τον Πίνακα Αποκλεισμένων, όπως αυτοί 
διαμορφώνονται μετά την επανεξέταση των ανωτέρω και 
με βάση τα στοιχεία που έχουν δηλωθεί από τους υποψή- 

φιους ωρομίσθιους με την υποβολή της αίτησης τους, η 
οποία ενέχει θέση Υπεύθυνης Δήλωσης του Ν. 1599/1986. 

IV. Ενημερώνει/ουν το συντομότερο δυνατό τη Δι¬ 
εύθυνση Αρχικής Επαγγελματικής Εκπαίδευσης και 
Κατάρτισης του Οργανισμού, για κάθε θέμα επιλογής 
ωρομισθίων εκπαιδευτικών, που δεν προβλέπεται στην 
παρούσα απόφαση, αναφέροντας συγχρόνως την πρό¬ 
ταση της και ενεργεί κατόπιν οδηγιών της. 

V. Συντάσσει/ουν σχετικό πρακτικό, στο οποίο περι¬ 
λαμβάνονται οι επικυρωμένοι Πίνακες Αξιολόγησης και 
ο επικυρωμένος Πίνακας Αποκλεισμένων κατά εκπαιδευ¬ 
τική μονάδα, κατηγορία, ειδικότητα και κλάδο σύμφωνα 
με τις σχετικές προκηρύξεις. 

VI. Εξετάζει/ουν οποιαδήποτε περίπτωση τεθεί υπόψη 
της/των Δευτεροβάθμιας/ων Επιτροπής/ων Αξιολόγησης 
από τη Διοίκηση του Οργανισμού ή εισηγηθεί ο πρόε¬ 
δρος της Επιτροπής. 

Το έργο της/των Επιτροπής/ών λήγει με τη λήξη του 
Σχολικού Έτους. 

Οι νέοι πίνακες, που θα προκύψουν μετά την ολοκλή¬ 
ρωση του έργου της παραπάνω επιτροπής, παραδίδο- 
νται ή αποστέλλονται στο Διευθυντή της αντίστοιχης 
Εκπαιδευτικής Μονάδας και αναρτώνται την επόμενη 
εργάσιμη ημέρα μετά την παραλαβή τους στον πίνακα 
Ανακοινώσεων, ή και στην Ιστοσελίδα του Οργανισμού. 

VII. Ο Διευθυντής της εκπαιδευτικής μονάδας αιτείται 
στη Διεύθυνση Αρχικής Επαγγελματικής Εκπαίδευσης 

Ε. ΚΡΙΤΗΡΙΑ ΕΠΙΛΟΓΗΣ ΑΞΙΟΛΟΓΗΣΗΣ 


και Κατάρτισης την έγκριση των κενών θέσεων κατά 
κλάδο και ειδικότητα. Μετά την έγκριση, ειδοποιεί τους 
υποψήφιους του Πίνακα Αξιολόγησης με κάθε πρόσφο¬ 
ρο μέσο που αποδεικνύει ότι έλαβαν γνώση κατά από¬ 
λυτη σειρά προτεραιότητας. 

Στην εκάστοτε προκήρυξη θα προσδιορίζονται με σα¬ 
φήνεια εάν η/οι Πρωτοβάθμια/ες και Δευτεροβάθμια/ες 
Επιτροπή/ές Αξιολόγησης θα συγκροτείται/ούνται σε 
κεντρικό ή περιφερειακό επίπεδο. 

Δ. ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 

Αποκλείεται από τη διαδικασία επιλογής και για τα 
δύο επόμενα Σχολικά έτη ο/η υποψήφιος/α, ο/η οποί- 
ος/α: 

I. Με την Αίτησή του/της, δήλωσε στοιχεία τα οποία 
δεν συμφωνούν με τα δικαιολογητικά που προσκομίζει. 

II. Έχει αξιολογηθεί και προσληφθεί στα σχολεία του 
ΟΑΕΔ και αποχωρεί οικειοθελώς κατά τη διάρκεια του 
σχολικού έτους, πλην των περιπτώσεων κύησης και ασθέ¬ 
νειας δικής του ή συζύγου του ή συγγενών Α' βαθμού. 

III. Έχει υποβληθεί προς τη Διεύθυνση Αρχικής Επαγ¬ 
γελματικής Εκπαίδευσης και Κατάρτισης του ΟΑΕΔ 
τεκμηριωμένη έκθεση ακαταλληλότητας (εκπαιδευτική 
ή και παιδαγωγική ανεπάρκεια) από τον Διευθυντή της 
Εκπαιδευτικής μονάδας, με βάση στοιχεία που προκύ¬ 
πτουν από τη διδακτική του απασχόληση στον ΟΑΕΔ 
και έχει εκδοθεί σχετική απόφαση από τη Διοίκηση του 
Οργανισμού. 


ΚΡΙΤΗΡΙΑ ΚΑΙ ΜΟΡΙΟΔΟΤΗΣΗ ΥΠΟΨΗΦΙΩΝ ΕΚΠΑΙΔΕΥΤΙΚΩΝ & ΕΚΠΑΙΔΕΥΤΩΝ ΣΕΚ- ΠΣΕΚ- ΙΕΚ 

Α. ΠΤΥΧΙΟΥΧΟΙ 




1. ΕΚΠΑΙΔΕΥΣΗ - ΕΠΙΜΟΡΦΩΣΗ 

43 



1.1. ΤΥΠΙΚΗ ΕΚΠΑΙΔΕΥΣΗ (συνυπολογιζόμενα αδροιστικά) 

Δηλώνονται από τους υποψηφίους μόνο πτυχία, 
μεταπτυχιακοί τίτλοι σπουδών (μεταπτυχιακά και 
διδακτορικά) σχετικά με το αντικείμενο της ΕΙΔΙΚΟΤΗΤΑΣ, 


32 


μοριοδοτείται ένα από κάθε κατηγορία και στη συνέχεια 
λογίζονται αθροιστικά. 

αΐ. Πτυχίο ΑΕΙ-ΤΕΙ Τριτοβάθμιας Εκπαίδευσης σχετικό με το 
αντικείμενο των προκηρυσσόμενων ειδικοτήτων. 



15 

α2. Πτυχίο Ανώτερης Κρατικής Σχολής (Ωδείο, Δραματικής 
Τέχνης κ.λπ.) (προσμετράταί καί υπολογίζεται μάναν όηαυ 
απαιτείται από τα αντικείμενα των προκηρυσσόμενων 
ειδικοτήτων) 



6 

α3. Δίπλωμα ΙΕΚ & Πτυχία Β/θμιας (Τ.Ε. & Δ.Ε.) 

(Υπολονίζεται μόνον όπου προβλέπεται από το 

προσοντολόνιο στο πρόγραμμα σπουδών καί όταν δεν 

υπάρχει σχετικό πτυχίο. Σε κάϋε άλλη περίπτωση δεν 



6 

συνυπολογίζεται στη μορίοδότηση του υποψηφίου). 

Από τα παραπάνω αΐ, α2, α3 προσμετράταί ο ανώτερος τίτλος 

^ Μεταπτυχιακό σχετικό με το αντικείμενο των 
προκηρυσσόμενων ειδικοτήτων 



5 

γ. Διδακτορικό σχετικό με το αντικείμενο των 
προκηρυσσόμενων ειδικοτήτων 



7 

Από τα παραπάνω β και γ προσμετράταί ο ανώτερος τίτλος 




δ. Παιδαγωγικός Τίτλος, Αποφοίτων ΑΕΙ των οποίων ο 
βασικός τίτλος δεν εμπεριέχει παιδαγωγικό τίτλο, Αποφοίτων 
ΤΕΙ και Αποφοίτων Δευτεροβάθμιας εκπαίδευσης. 



10 

1.2. ΕΚΠΑΙΔΕΥΣΗ ΕΝΗΛΙΚΩΝ 


6 


1.2.α. Μεταπτυγιακό στην Εκπαίδευση Ενηλίκων (ισγόει 
μόνον για ΙΕΚ) 



4 

1.2.β. Διδακτοοικό στην Εκπαίδευση Ενηλίκων (ισγόει 

μόνον για ΙΕΚ) 



6 

1.3. ΕΠΙΜΟΡΦΩΣΗ (Από δημόσιους φορείς εκπαίδευσης) 


5 


1.3.α. Στο διδακτικό αντικείμενο των ποοκηουσσόιιενων 

θέσεων 



3 

(0,25 μόριο ανά 25ωρο, με μέγιστο αριθμό μορίων 3. ΔΕΝ 
μοριοδοτείται επιμόρφωση διάρκειας μικρότερης των 25 
ωρών)* 




1.3.β. Στην Επαννελιιατική Κατάρτιση ή την Εκπαίδευση 

Ενηλίκων 



2 

(0,5 μόριο ανά 25ωρο, με μέγιστο αριθμό μορίων 2. ΔΕΝ 
μοριοδοτείται επιμόρφωση διάρκειας μικρότερης των 25 
ωρών)* 




2. ΔΙΔΑΚΤΙΚΗ ΕΜΠΕΙΡΙΑ 

22 



2.1. ΔΙΔΑΚΤΙΚΗ ΕΜΠΕΙΡΙΑ σε δομές της τυπικής 
Εκπαίδευσης [Αναγωγή σχετικά με την υπ.αριθμ Υ.Α 
ΓΠ/200082 (Φ.Ε.Κ. 2844 τ. Β /23-10-2012)] 


10 


Παρεχόμενη Εκπαίδευση ή Κατάρτιση σε Α/θμια, Β/θμια, 
Γ/θμια, με μένιστο αριθμό τα 10 μόρια νια όλες τις δομές της 
τυπικής εκπαίδευσης 




2.1.α ΤΡΙΤΟΒΑΘΜΙΑ 

(1 μόριο ανά έτος για Γ/θμια μέχρι 5 μόρια) 




2.1.βΔΕΥΤΕΡΟΒΑΘΜΙΑ 




(1 μόριο ανά έτος για Β/θμια μέχρι 5 μόρια) 

2.1.γ ΠΡΩΤΟΒΑΘΜΙΑ 

(0.5 μόριο ανά έτος γιαΑ/ϋμια μέχρι 2 μόρια) 




2.2. ΔΙΔΑΚΤΙΚΗ ΕΜΠΕΙΡΙΑ σχετική με το αντικείμενο των 
προκηρυσσόμενων ειδικοτήτων στα ΙΕΚ-ΣΕΚ-ΠΣΕΚ (1 μόριο 
ανά 25ωρο, με μέγιστο αριθμό μορίων 12) 


12 


3. ΕΡΓΑΣΙΑΚΗ ΕΜΠΕΙΡΙΑ 

10 



3.1. ΕΡΓΑΣΙΑΚΗ ΕΜΠΕΙΡΙΑ 

Εργασιακή εμπειρία σχετική με το αντικείμενο των 
προκηρυσσόμενων ειδικοτήτων (1 μόριο ανά έτος με 
ανώτερο τα 10 μόρια) 

(δεν συνυπολογίζεται η εργασία του εκπαιδευτικού στην 
τυπική ή μη τυπική εκπαίδευση καϋώς έχει ήδη 
μοριοδοτηϋεί ως διδακτική εμπειρία). 




4. ΑΛΛΑ ΠΡΟΣΟΝΤΑ 

5 



4.1. ΞΕΝΗ ΓΛΩΣΣΑ (σύμφωνα με 

την από ΑΣΕΠ προβλεπόμενη πιστοποίηση) 


3 


Καλή γνώση (επίπεδο Β2)= 1 μόριο 



1 

Πολύ καλή γνώση (επίπεδο 01 και άνω)=2 μόρια 



2 

Άριστη Γνώση (επίπεδο 02) = 3 μόρια 



3 

4.2. ΓΝΩΣΕΙΣ ΧΕΙΡΙΣΜΟΥ Η/Υ (ΝΕΕΣ ΤΕΧΝΟΛΟΓΙΕΣ) 

(σύμφωνα με την από ΑΣΕΠ προβλεπόμενη πιστοποίηση) 


2 


Οι πτυχιούχοι ξένων γλωσσών ΔΕΝ μοριοδοτούνται στην κατηγορία αυτή για τίτλους σπουδών οι οποίοι 
έχουν ήδη προσμετρηϋεί στην κατηγορία 1.1. Τυπική Εκπαίδευση. 

Μοριοδοτείται η γνώση μίας μόνο ξένης γλώσσας με πιστοποίηση όπως αναγνωρίζεται από το ΑΣΕΠ ή 
από τη Δ/νση Πιστοποίησης της γνώσης ξένων γλωσσών του ΥΠΑΙΘ. 

Οι πτυχιούχοι πληροφορικής ΔΕΝ μοριοδοτούνται στην κατηγορία αυτή για τίτλους σπουδών οι οποίοι 
έχουν ήδη προσμετρηϋεί στην κατηγορία 1.1. Τυπική Εκπαίδευση. 

Β. ΕΜΠΕΙΡΟΤΕΧΝΕΣ 

(Απαραίτητη προϋπόθεση η επαγγελματική εμπειρία τριών 
τουλάχιστον χρόνων) 




1. ΕΡΓΑΣΙΑΚΗ ΚΑΙ ΕΠΑΓΓΕΛΜΑΤΙΚΗ ΕΜΠΕΙΡΙΑ 

30 



Εργασιακή εμπειρία σχετική με το αντικείμενο των 
προκηρυσσόμενων ειδικοτήτων 

Μοριοδοτείται η εμπειρία πέραν των τριών ετών με δύο 
μόρια ανά έτος και μέγιστο αριθμό μορίων τα 30) 

2. ΔΙΔΑΚΤΙΚΗ ΕΜΠΕΙΡΙΑ / ΕΠΙΜΟΡΦΩΣΗ 

15 



2.1. ΔΙΔΑΚΤΙΚΗ ΕΜΠΕΙΡΙΑ σχετική με το αντικείμενο των 
προκηρυσσόμενων ειδικοτήτων (Προσμετράτοα ένα μόρω 
ανά 25ωρο με μέγιστο αρίϋμό μορίων τα 10. 


10 


2.2. ΕΠΙΜΟΡΦΩΣΗ 

(Από δημόσιους φορείς εκπαίδευσης) 


5 


2.2.α. Στο διδακτικό αντικείμενο των ποοκπουσσόιιενων 

θέσεων 

(προσμετράται 0,50 μόρια ανά 25ωρο με μέγιστο αρίϋμό 
μορίων τα 3) 

(Δεν μορωδοτείταί επιμόρφωση διάρκειας μικρότερης των 
25 ωρών)*. 



3 

2.2.β. Εκτός διδακτικού αντικειμένου, επιμόρφωση στην 
Επαγγελματική Κατάρτιση ή τη Γενική Εκπαίδευση Ενηλίκων 

(0,50 μόρια ανά 25ωρο, με μέγιστο αρίϋμό μορίων τα 2. Δεν 
μορωδοτείταί επιμόρφωση διάρκειας μικρότερης των 25 
ωρών)*. 



2 

Γ. ΚΟΙΝΩΝΙΚΑ ΚΡΙΤΗΡΙΑ 




(Πτυχιούχοι και Εμπειροτέχνες) 




1.ΑΝΕΡΓΙΑ 

8 



Από ένα (1) μήνα συμπληρωμένο έως ένα (1) έτος. 



6 

Από δεκατρείς (13) μήνες καί άνω 0,25 μόρια ανά μήνα με 
μέγωτο αρίϋμό μορίων τα 2 



2 

2.ΕΙΔΙΚΕΣ ΚΑΤΗΓΟΡΙΕΣ 

Στους υποψηφίους με τα ακόλουθα χαρακτηριστικά 
προστίθενται μόρια ως ποσοστό επί του συνόλου της 
βαθμολογίας που θα συγκεντρώσουν ως εξής: 

αΐ. Γονείς τρίτεκνων οικογενειών 10% 

α2. Μέλη πολύτεκνων οικογενειών (γονείς και τέκνα) 10% 

α3. Μέλη μονογονεϊκών οικογενειών (γονέας και τέκνα) 10% 

(από τα παραπάνω α1-α2-α3, λαμβάνεται υπόψη μόνο μία 
κατηγορία) 




β. ΑΜΕΑ (Γονείς και ο ίδιος) 10% 

γ. Εκπαιδευτικοί του ΟΑΕΔ του κλάδου ΔΕ εμπειροτεχνιτών που 
βρίσκονται σε καθεστώς διαθεσιμότητας ή απολυμένοι, 20% 

ΣΤ. ΚΡΙΤΗΡΙΑ ΕΠΙΛΟΓΗΣ ΩΡΟΜΙΣΘΙΩΝ ΕΚΠΑΙΔΕΥΤΙ¬ 
ΚΩΝ ΓΙΑ ΤΙΣ ΕΠΑ.Σ. ΜΑΘΗΤΕΙΑΣ 

Με βάση το άρθρο 46 του Ν.4186/2013, καθώς και του 
άρθρου 51 του Ν.4262/2014, παρατείνεται η λειτουργία 
των ΕΠΑ.Σ. Μαθητείας του ΟΑΕΔ για τα σχολικά έτη 
2014-2015 και 2015-2016 . Όσον αφορά τα κριτήρια για 
την αξιολόγηση και επιλογή του ωρομισθίου εκπαι¬ 
δευτικού προσωπικού ισχύει η υπ’ αριθμ. 6622/383/2010 
(ΦΕΚ 707/Β72010) υπουργική απόφαση, όπως τροπο¬ 
ποιήθηκε με την υπ’ αριθμ. 6097/391/2013 (ΦΕΚ Β' 1346) 
Απόφαση του Υπουργού Εργασίας Κοινωνικής Ασφάλι¬ 
σης και Πρόνοιας. Σε ότι αφορά στον τρόπο υποβολής 
των αιτήσεων, την αξιολόγηση, τη διαδικασία επιλογής 
και πρόσληψης ισχύουν τα της παρούσης Υπουργικής 
απόφασης. 

Ζ. ΕΙΔΙΚΕΣ ΡΥΘΜΙΣΕΙΣ 

• Η ευεργετική διάταξη του Ν.2190/1994 όπως τρο¬ 
ποποιήθηκε από τον Ν. 3552/2007 εφαρμόζεται για την 
πρόσληψη ωρομίσθιου εκπαιδευτικού προσωπικού στις 
Εκπαιδευτικές Μονάδες του Ο.Α.Ε.Δ., στα πλαίσια του 
κλάδου στον οποίο ανήκει ο/η υποψήφιος/α. 

• Οι εκπαιδευτικοί του ΟΑΕΔ του κλάδου ΔΕ Εμπειρο- 
τεχνιτών, οι οποίοι έχουν τεθεί σε καθεστώς διαθεσιμό¬ 
τητας και δεν έχουν τοποθετηθεί σε άλλες Υπηρεσίες 
του Δημοσίου, μέσω της διαδικασίας της κινητικότητας 
και εφόσον προκηρυχθεί η ειδικότητά τους σε οποιαδή¬ 
ποτε εκπαιδευτική μονάδα του Οργανισμού, μοριοδο- 
τούνται με 20% επιπλέον μόρια από αυτά που κατέχουν. 

• Από τους προσλαμβανόμενους ωρομισθίους εκπαι¬ 
δευτικούς το 30% κατ’ ελάχιστο θα προσλαμβάνεται 
από τους πίνακες των ανέργων και εφόσον αποδει- 
κνύεται ότι, κατά την ημερομηνία της πρόσληψης, εξα¬ 
κολουθούν να είναι άνεργοι προσκομίζοντας σχετική 
βεβαίωση από τον ΟΑΕΔ. 

• Με βάση τον Πίνακα Αξιολόγησης και κατάταξης και 
των αναγκών σε διδακτικές ώρες, θα γίνει η επιλογή 
και κατανομή των εκπαιδευτικών ανά ειδικότητα και 
ανά ΕΠΑ.Σ./ΣΕΚ/ΠΣΕΚ/ΙΕΚ. 

• Κατά τη διάρκεια του σχολικού έτους, εφόσον δημι- 
ουργηθούν ανάγκες σε εκπαιδευτικό προσωπικό και είτε 
έχουν εξαντληθεί όλοι οι υποψήφιοι των αντίστοιχων 
πινάκων αξιολόγησης είτε δεν υπήρξαν υποψήφιοι για 
κάποιες ειδικότητες, δύναται ο Ο.Α.Ε.Δ. να προσλαμβά¬ 


νει εκπαιδευτικό προσωπικό με απευθείας πρόσληψη. Οι 
προσλαμβανόμενοι πρέπει να έχουν τα προσόντα των 
θέσεων που καλύπτουν, όπως αυτά έχουν καθοριστεί 
με την αρχική προκήρυξη. 

• Οι ωρομίσθιοι οι οποίοι εργάζονται στο Δημόσιο ή 
στο ευρύτερο Δημόσιο τομέα είναι υποχρεωμένοι να 
υποβάλλουν, το αργότερο μέχρι την ημερομηνία έναρ¬ 
ξης των μαθημάτων, άδεια άσκησης ιδιωτικού έργου 
με αμοιβή εκτός ωραρίου εργασίας, σύμφωνα με τις 
κείμενες διατάξεις. 

• Η διαδικασία υποβολής των δικαιολογητικών κα¬ 
θώς και η διαδικασία αξιολόγησης, θα ρυθμίζεται στην 
εκάστοτε προκήρυξη. Η αίτηση του υποψηφίου ενέχει 
θέση Υπεύθυνης Δήλωσης του Ν.1599/1986. Σε περίπτω¬ 
ση ηλεκτρονικής υποβολής η Διοίκηση του Οργανισμού 
διατηρεί το δικαίωμα, σε οποιαδήποτε φάση της διαδι¬ 
κασίας διαπιστωθεί ανακρίβεια μεταξύ των δηλωθέντων 
στην ηλεκτρονική αίτηση και των δικαιολογητικών που 
έχουν κατατεθεί από τον υποψήφιο, να: 

α) τον αποκλείσει από τη διαδικασία επιλογής 

β) διακόψει τη σύμβαση εξαρτημένης εργασίας ορι¬ 
σμένου χρόνου, που έχει υπογράφει μεταξύ του Οργα¬ 
νισμού και του ίδιου, στην περίπτωση που αυτός έχει 
ήδη προσληφθεί και 

γ) τον αποκλείσει από τη διαδικασία υποβολής αίτη¬ 
σης για την πρόσληψή του, ως ωρομισθίου εκπαιδευ¬ 
τικού στις ΕΠ.ΑΣ. Μαθητείας, ΣΕΚ, ΠΣΕΚ και ΙΕΚ του 
ΟΑΕΔ, για τα επόμενα δύο (2) σχολικά έτη. 

Οι ως άνω περιπτώσεις διαβιβάζονται στη Δευτερο¬ 
βάθμια Επιτροπή Αξιολόγησης, προκειμένου να εξετα- 
σθούν πριν την έκδοση της σχετικής απόφασης από τη 
Διοίκηση του Οργανισμού. 

Κάθε άλλη λεπτομέρεια, που δεν περιλαμβάνεται στην 
παρούσα απόφαση και προκύπτει κατά την διαδικα¬ 
σία επιλογής έκτακτου εκπαιδευτικού προσωπικού των 
ΕΠΑ.Σ. Σ.Ε.Κ., Π.Σ.Ε.Κ. και Ι.Ε.Κ. του Ο.Α.Ε.Δ., ρυθμίζεται 
με απόφαση του Διοικητή του Ο.Α.Ε.Δ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












